خەڵک-
گووگڵ ماپس یەکێکە لە خزمەتگوزارییەکانی کۆمپانیای گووگڵ، لە ٨ی شووباتی ٢٠٠٥ خرایە بەردەست بەکارهێنەران.
بەکارهێنەران دەتوانن بەبێ بوونی هەژماری گووگڵ سوودی لێ ببینن و سەیری گشت نەخشەی جیهان بکەن. بەکارهێنەرانی ئەم خزمەتگوزارییە زیاتر چینی گەشتیاران دەگرێتەوە بەهۆکاری ئەوەی لەو خزمەتگوزاییەدا زۆرینەی شوێنە گەشتیارییەکان وەک هوتێل و چێشتخانە و شوێنە جیهانییەکانی بەردەست کراوە.
هەروەها بەکارهێنەرانی دەتوانن لەڕێگای کۆمپیوتەر یان تاتەبژمێر یان مۆبایلە هۆشمەندەکان سوودی لێببینن و بەکاری بهێنن و ئەوانەی خاوەن هەژماری گووگڵن دەتوانن شوێنەکان لەسەر نەخشە زۆر بکەن لەڕێی گووگڵ مەپ مەیکەرەوە، لە نەخشەی ویلایەتە یەکگرتووەکان و بەشێکیش لە ئەورووپا بۆ زۆرێ لە مۆبایلە هۆشمەندەکان و تاتەبژمێرەکان بەشێوازی سێ ڕەهەندی(سێ دووری) وەشان کراوە، جگە لەوەش بەکارهێنەران دەتوانن ڕاستەوخۆ سەیری هەندێ شوێن بکەن لە جیهان و دەتوانن سوود لە شێوازی بینینی سەتەلایتی ببینن.
لەم بابەتەدا باس لەوەدەکەین چۆن بتوانیت لەڕێی مۆبایلەکەتەوە بەشوێنەکاندا بگەڕێیت هاوشێوەی ئەوەی خۆت لەوێ بیت.
بڕۆ سەر ئەپی Google Maps و دواتر Settings بکەوە پاشان بڕۆ سەر Navigation Settings و دواتر وەرە خوارەوە بەشی Live View چالاک بکە.
پاشان دەتوانیت بگەڕێیت بەدوای شوێنەکاندا و بەشێوازێکی ڕەهەندی تەماشای شوێنەکان و ناونیشانەکانی بکەیت تاوەکو زیاتر شارەزا بیت.
تێبینی:لەوانەیە ئەم تایبەتمەندییە بەشێوازێکی بەرفراوان بۆ کوردستان بەردەست نەبێت، بەڵام بەپێی پێویستی دەتوانیت سوودی لێ ببینیت.
چەند وێنەیەکی پارکی سەرچنار بە شێوازی ٣٦٠ پلەیی کرتە لێرە بکە.
چۆن لەماوەى کەرەنتینەدا ئۆتۆمبێلەکانمان بپارێزین
خەڵک – نزار جەزا
بەهۆی قەدەغەى هاتوچۆوە نزیکی ملیۆنێک و ٧٠٠ هەزار ئۆتۆمبێل لە هەرێمی کوردستان ڕاگیراون، ئەمەش لە هەندێک حاڵەتدا زیان بە پارچە جیاوازەکانی ئۆتۆمبێل دەگەیەنێت، بۆئەوەی زانیاری زیاتر لەبارەی پاراستنی ئۆتۆمبێلەکان لەم جۆرە حاڵەتانەدا وەربگرن (خەڵک) گفتوگۆی لەگەڵ شارەزایەکی بواری ئۆتۆمبێل ئەنجامدا و زانیاری نوێ و ڕێکاری پێویست بۆ پاراستنی ئۆتۆمبێلەکان دەخاتەڕوو.
چۆن تایەی ئۆتۆمبێلەکانمان بپارێزین؟
مام فایەق بەڕێوەبەری سەنتەری خزمەتگوزاری ئۆتۆمبێلی مان فلتەر بە (خەڵک)ی ڕاگەیاند، کاتێک ئۆتۆمبێل بۆ ماوەیەکی زۆر بۆ نمونە ماوەى مانگێک لە شوێنیک ڕاگیرا، ئەو بەشەی لەسەر زەوییە تایەکانی دەقوپێت و سیمەکانى ناوی دەقدەگرێت، بەتایبەت ئەگەر هەوای کەمبێت، بۆیە پێویستە پێنج ڕۆژ جارێک شوێنی تایەکانی بگۆڕدرێت یان کەمێک ئۆتۆمبێلەکە بجوڵێنرێت، لەلایەکی دیکەوە چاودێری هەواکەی بکرێت، ئەگەر هەوای کەمکرد، پێویستە تاکو ٤٠ یان ٤٥ هەوای تێبکرێت.
ئاماژەی بەئەوەشدا، ئەگەریش لە حاڵەتێکدا ئۆتۆمبێلەکە بۆ ماوەیەکی درێژتر نەجوڵێنرا، پێویستە ئۆتۆمبیلەکە بەرزبکرێتەوە ئەگەر سێپا هەبوو با ئۆتۆمبێلەکە بکرێتە سەر سێپا، ئەگەریش سێپا نەبوو بخرێتە سەر بلۆک، بەڵام بلۆکەکە لەژێر تەبەڵەکان بێت، بەجۆرێک تایەکان وەک ئەوەبن کە لەسەر زەوییە، نەک ئۆتۆمبێلەکە زۆر بەرزبێت و تایەکان شۆڕ ببنەوە و لەبەرزی بن.
ئەگەر پاتری ئۆتۆمبێلەکە خراپ بوو، پێویستە هەموو ڕۆژێک کاری پێبکرێت
سەبارەت بە پاتری ئۆتۆمبێلەکان ناوبراو باسی لەئەوەکرد، ئەگەر ئۆتۆمبێلەکە مۆدێلی کۆن بێت، ئەوا ئاساییە سەری پاترییەکە لاببرێت بۆ ئەوەی پاترییەکەی نەمرێت، بەڵام هەندێک ئۆتۆمبێل هەیە مۆدێلی بەرزە و ئەگەر سەری پاترییەکەی لابەریت کێشەی بۆ دروستدەبێت، بۆیە پێویستە ئەم ئۆتۆمبێلانە بە شاحینەى تایبەت پاترییەکانیان بدرێت لەکارەبا، بۆئەوەی شەحن بکرێتەوە، بەڵام ئەم شاحینەیە کەمە، بۆیە باشترین چارەسەر ئەوەیە، سێ بۆ پێنج ڕۆژ جارێک نزیکی پێنج خولەکێک کار بە ئۆتۆمبێلەکە بکرێت یان کەمێک بجوڵێنرێت، ئەگەریش پاترییەکەی خراپبوو، واباشە هەموو ڕۆژێک کاری پێبکرێت.
ناوبراو لەبارەی شوێنی ڕاگرتنی ئۆتۆمبێلەکە و ڕووی دەرەوەی ئۆتۆمبیلەکە ئەوەی خستەڕوو، وا باشە ئۆتۆمبێل لەبەر خۆر ڕانەگیرێت و بکرێتە گەراجێکەوە، دواتر ئەگەر لەمانگ زیاتر ئۆتۆمبێل ڕاگیرا وا باشە بشۆردرێت و قاتێک پۆڵنیش بکرێت پاشان چادرێکی بەسەردا بدرێت، هەروەها فڵچەى جامەکان لێبکرێتەوە، بۆئەوەی ستۆک نەبێت.
پێویستە دەبەیەک بە خەڵوزەوە بکرێتە ناو ئۆتۆمبێلەکەوە
لەبارەى ناوەوەی ئۆتۆمبێلەکە ئاماژەى بەئەوەدا، نابێت دەبەی ئاو و شوشەى عەتر و چەرخ و خواردەمەنی و خۆڵ و پیسی لەناو سنووق و کابینەى شوێن دانیشتنەکان هەبێت، ئەگەریش بکرێت مادەی ئەسپەنیک یان خەڵووز بکرێتە ناو دەبەیەکی کونکراوەوە (بەنموونە دەبەی ئاو کون بکرێت)، دواتر دەبەکە بکرێتە سندوق و ناو کابینەى کوشنەکان، بۆئەوەی شێ و بۆنی ناخۆش لەناو ئۆتۆمبێلەکە دروستنەبێت.
دەبێت هاندبرێک دابدرێتەوە
مام فایەق وتیشی:"وا باشترە هاندبرێک بەرزنەکرێتەوە، نەوەک بۆ دواتر جام ببێت و کێشەی بۆ دروستبکات، بۆیە وا باشترە بەرد یان تاکۆز بخرێتە بەر تایەکان".
مام فایەق لەبارەى بزوێنەری ئۆتۆمبێلەکەوە دەڵێت:" ئەگەریش ئۆتۆمبێل بۆ زیاتر لەمانگێک ڕاگیرا و کاری پێنەکرا، واباشترە ڕۆنەکەی بگۆڕدرێت. بۆ ئەو ئۆتۆمبێلانەى ڕۆنی کوالیتی بەرزیان تێدایە، ئەگەر سەروو پێنج هەزار کیلۆمەتر زیاتر ڕۆشتبوون وا باشە ڕۆنیان بگۆڕدرێت، چونکە تەمەنی ڕۆن شەش مانگ بۆ ساڵێکە، ئەگەریش کوالیتی نزم بوو وا باشە لە کیلۆمەتری کەمتردا بگۆڕدرێت".
نابێت تەنکی بەنزین بەتاڵ بێت
ئەو شارەزایەی بواری ئۆتۆمبێل لەبارەى تەنکی بەنزینەوە ئەوەی خستەڕوو، وا باشە تەنکی بەنزین فوول بێت، چونکە تەنکی بەنزین بەتاڵ یان نیوە بێت، ئەگەری ژەنگهێنانی تەنکییەکە هەیە، بەهۆی ئەوەی ئەو بەشەی تەنکییکە کە بەتاڵە ئۆکسجینی تیایە و شێ دروست دەکات، ئەمەش دەبێتە هۆی ژەنگ یان بەنزینەکە تێکدەدات.
باسی لەئەوەشکرد، شوتەى هەوا بە شتێک داپۆشرێت باشترە، بۆئەوەی لەمشک و جرج و ئاژەڵەکان پارێزراو بێت، چونکە ئەگەر ئاژەڵێک بچێتە ناویەوە شوتەکە ورد دەکات، کاتێکیش بێئاگایانە کار بەئۆتۆمبێلەکە دەکرێت، ئەو وردەیە دەچێتەوە ناو بستۆنەکان و زیانی دەبێت.
بەپێی دوایین ئامار لەهەرێمی کوردستان نزیکی ملیۆنێک و ٧٠٠ هەزار ئۆتۆمبێل لەکوردستان هەیە بەبێ ئۆتۆمبێلەكانی وەزارەتی پێشمەرگە و ناوخۆ، کە لەبەرواری ١٤د مانگی ڕابردووەوە قەدەغەى هاتووچۆ بۆ خۆپارێزی لەڤایرۆسی کۆرۆنای نوێ ڕاگەیەندراوە و بەشێکی زۆر لەو ئۆتۆمبێلانە ڕاگیراون.
چەند ئامۆژگاریەک لەسەر شەحنی مۆبایلەکەت کە ڕەنگە ژیانت ڕزگار بکات!
خێزان
ئەمەی خوارەوە چەند ئامۆژگاریەکە لەسەر شەحنی مۆبایلەکەت کە ڕەنگە ژیانت ڕزگار بکات!چەند ئامۆژگاریەک لەسەر شەحنی مۆبایلەکەت کە ڕەنگە ژیانت ڕزگار بکات:
– کاتێک پاتری دەگۆڕیت دڵنیابە لەوەی بیبەیتە لای وەستای باش چونکە بەهەڵە دانانی پاتریەکە دەبێتە هۆی تەقینەوەی
– مۆبایلەکەت بە پاتری ساختە و خراپ شەحن مەکەرەوە
– هیچکاتێک بۆ تاقیکردنەوە گاز لە پاتریەکە مەگرە چونکە ڕەنگە بتەقێتەوە
– کاتێک مۆبایلەکەت بە شەحنەوەیە قسە بە مۆبایلەکەت مەکە چونکە زۆر گەرم دەبێت و ئەگەری تەقینەوەی هەیە
-هەموو کات ئەم خاڵانەش رەچاو بکە:
-مۆبایلەکەت لەژێر سەرینەکەت دامەنێ بەتایبەت بە شەحنەوە
-لە پلەی گەرمای زۆردا مۆبایلەکەت شەحن مەکە
-مۆبایلەکەت شەو تا بەیانی بە شەحنەوە جێمەهێڵە
کۆمپانیایەک لە کوردستان بە نەخشە ئامارە فەرمیەکانی تووشبوون بە کۆرۆنا بەپێى شارەکان بڵاودەكاتەوە
خەڵك- بەشی هەواڵ
کۆمپانیای تێراتارگێت بۆ تەکنەلۆجیای زانیاری و داهێنانەکانی ئایتی هەستاوە بە گەشەپێدانی نەخشەیەکی عيراق، کە بە بەردەوامی نوێ دەبێتەوە و ژمارەی قوربانیانی ڤایرۆسی کۆرۆنا پیشان دەدات لەسەر ئاستی عيراق و بە پێی شارەکان.
نەخشەکەی تێراتارگێت ژمارەی تووشبووان پیشان دەدات، کە تا ئامادەکردنی ئەم هەواڵە لە عێراق ٥٧ کەس تووش بوون بە ڤایرۆسەکە و ٥ کەسیش مردوون و بەشی زۆری نەخۆشەکان لە شاری بەغدادن .
زانیارییەکان و ئامارەکانی نەخشەکە لە سەرچاوەکانی ئاماری فەرمی وەزارەتی تەندروستی عيراق و وەزارەتی تەندروستی کوردستان وەردەگیرێن و بەردەوام نوێدەکرێتەوە.
سریەی بەرگری كیمیاوی وەزارەتی پێشمەرگە: دەنگۆی بەكارھێنانی گازی سارین لە عیراق و كوردستان و ئێران درۆیەكی شاخدارە
کۆرۆنا دەرگای ڕیاڵ مەدرید بەڕووی کریستیانۆدا دەکاتەوە
پێشبینی دەكرێت ژمارەی تووشبووان بە ڤایرۆسی كۆرۆنا لە ئیتاڵیا بگاتە 12 ملیۆن
توركیا گوندەكانی برادۆست بۆردوومان دەكات
ژمارەی مردووان بە كۆرۆنا لە ڕۆژهەڵات لە 400 كەس نزیكدەبێتەوە
سێیەم حاڵەتی توشبوون بە کۆرۆنا لەناوخۆی یانەی بەرشلۆنە تۆمارکرا
چەند کارێک کە ڕۆژانە ئەنجامی دەدەیت بەڵام زیانی بۆ تەندرووستیت هەیە!
نرخی دۆلار بەشێوەیەكی بەرچاو ڕووی لە بەرزبوونەوە كرد
چەند بنەمایەکی ناشرین کە لە کۆمەڵگەی مۆدێرندا بەسەرماندا سەپاوە!
زانیاری نوێ لەسەر بڕینی دەرماڵەی فەرمانبەرانی هەرێم
کاتێک جگەرت باش کار ناکات، کۆمەڵێک کاریگەری خراپی لەسەر تەواوی جەستەت دەبێت، لێرە بیانزانە
کۆمەڵێک بنەمای گرنگی سەرنجڕاکیشی کە گرنگە خانمان ڕەچاوی بکەن!
بارزانی: جوگرافیا ستهمێكی گهورهی له ئێمه كردووه
ئالیسۆن بیکەر لەبەردەم ماڵەکەی جوڵەیەک دەکات و بەشێوازی کریستیانۆ ئاهەنگ دەگێڕێت
مۆرینیۆ لەگەڵ ستافی ڕاهێنان بەشێوازی "ئۆنلاین" مەشقی جەستەیی بە یاریزانانی تۆتنهام دەکەن
جواو فیلێکس بەم جوڵە هونەرییە بەهێزە وەڵامی چالێنجەکەی ڕافائێل لیاو دەداتەوە
دژی یاساکانی فیزیا.. جوانترین لێدەرکردن و گۆڵەکانی مێسی بەرامبەر ڕکابەرانی
(ڤیدیۆ) گاریس بەیل توانای هونەریی تۆپی پێ و گۆڵفی بەم شێوەیە تێکەڵکردووە !
کوردستان
سریەی بەرگری كیمیاوی وەزارەتی پێشمەرگە: دەنگۆی بەكارھێنانی گازی سارین لە عیراق و كوردستان و ئێران درۆیەكی شاخدارە
خەڵك – بەشی هەواڵ سریەی بەرگری كیمیاوی وەزارەتی پێشمەرگە لە ڕاگەیەنراوێكدا ڕایدەگەیەنێت:"دەنگۆی بەكارھێنانی گازی سارین لە عیراق و كوردستان و...
توركیا گوندەكانی برادۆست بۆردوومان دەكات
خەڵك – بەشی هەواڵ ئێوارەی ئەمڕۆ لەلایەن دوو فڕۆكەی جەنگی توركیاوە گوندەكانی نزیك چیای برادۆست بۆردوومان كران. ماڵپەڕی فەڕمی یەكێتی...
ژمارەی مردووان بە كۆرۆنا لە ڕۆژهەڵات لە 400 كەس نزیكدەبێتەوە
خەڵك- بەشی هەواڵ بە گیانلەدەستدانی ٢١ كەسی دیكە بە هۆی توشبوون بە پەتای كۆرۆنا، ژمارەی ئەو كەسانەی لە ڕۆژهەڵاتی كوردستان...